Ζωολογικός Κήπος του Λοτζ

Ο **Ζωολογικός Κήπος του Λοτζ** (πολωνικά: *Miejski Ogród Zoologiczny w Łodzi*) είναι ζωολογικός κήπος στο Λοτζ του Βοεβοδάτου Λοτζ στην Πολωνία. Ιδρύθηκε το 1938, καλύπτει έκταση 166,4 στρέμματα στην περιοχή Πολέσιε και φιλοξενεί 2.245 ζώα που αντιπροσωπεύουν 667 είδη. Είναι ο μοναδικός ζωολογικός κήπος στην Πολωνία που στεγάζει τα απειλούμενα ασιατικά λιοντάρια.

Ο ζωολογικός κήπος είναι μέλος της Ευρωπαϊκής Ένωσης Ζωολογικών Κήπων και Ενυδρείων, της Παγκόσμιας Ένωσης Ζωολογικών Κήπων και Ενυδρείων και είναι επίσης μέρος του Διεθνούς Συστήματος Πληροφοριών για τα Είδη.

## Ιστορία
Ο ζωολογικός κήπος άνοιξε το 1938 στην περιοχή Πολέσιε και κάλυπτε έκταση 89 στρεμμάτων. Το 1939, ο ζωολογικός κήπος είχε στην κατοχή του μόνο 50 ζώα, όπως ελάφια, ζαρκάδια, πλατώνια, πάπιες και πρόβατα. Ο ζωολογικός κήπος αναδύθηκε σχετικά αλώβητος μετά το Δεύτερο Παγκόσμιο Πόλεμο και το 1945, πολλά ζώα από άλλους ζωολογικούς κήπους, κυρίως από τον Ζωολογικό Κήπο του Βρότσουαφ, μεταφέρθηκαν στον Ζωολογικό Κήπο του Λοτζ. Το 1950, η έκταση του ζωολογικού κήπου επεκτάθηκε και κάλυψε 166,4 στρέμματα. Στη δεκαετία του 1950, ο ζωολογικός κήπος αναπτύχθηκε πιο γρήγορα καθώς κατασκευάστηκαν περισσότερα κτίρια και κατασκευές, συμπεριλαμβανομένου του περιφραγμένου χώρου των μπαμπουίνων. Το 1968, άνοιξε ο χώρος των αιλουροειδών και το 1988, για να εορταστεί η 50ή επέτειος του ζωολογικού κήπου, κατασκευάστηκε ένας χώρος για καμηλοπαρδάλεις.

Από το 1991, ο ζωολογικός κήπος είναι μέρος του Διεθνούς Συστήματος Πληροφοριών για τα Είδη. Το 2001, κατασκευάστηκε ένας περιφραγμένος χώρος για αντιλόπες, καθώς και νέα κλουβιά για κουκουβάγιες και αρπακτικά πτηνά. Το 2011, άνοιξε ένας ειδικός χώρος που προβάλλει τη συλλογή πεταλούδων του ζωολογικού κήπου. Το 2014, κατασκευάστηκε ένας χώρος που στεγάζει μικρά θηλαστικά, όπως μοσχογάλες, μαγκούστες με δακτυλίους και ινδικούς ακανθόχοιρους. Το 2015 ξεκίνησε η κατασκευή του κτηρίου Orientarium. Είναι η μεγαλύτερη επένδυση στην ιστορία του ζωολογικού κήπου και αναμένεται να ανοίξει το 2021. Ολόκληρο το συγκρότημα θα περιλαμβάνει συγκεκριμένα την πανίδα της Νοτιοανατολικής Ασίας και θα φιλοξενεί ζώα όπως ουρακοτάγκους, σουρίλι, νεφελώδεις λεοπαρδάλεις και καρχαρίες.

Το πρόγραμμα αναπαραγωγής του ζωολογικού κήπου είχε αρκετές επιτυχίες, που περιλαμβάνουν τις γεννήσεις νότιων καζουάριων το 2014 και το 2016, δίχρωμου ταμαρίνου το 2014  και λύγκα το 2015.

## Εικόνες

Αρχείο:ZOO in Łódź (15).JPG|Ινδικός ελέφαντας
Αρχείο:Panthera leo persica M.jpg|Ασιατικό λιοντάρι
Αρχείο:Żyrafa Rothschilda (Giraffa camelopardalis rothschildi), łódzkie zoo.jpg|Καμηλοπάρδαλη του Ρότσιλντ
Αρχείο:ZOO in Łódź (4).JPG|Όρυξ ντάμμα
Αρχείο:Saguinus-oedipus.jpg|Ασπρόλοφος ταμαρίνος
Αρχείο:ZOO in Łódź (1).JPG|Ζέβρα του Τσάπμαν
Αρχείο:ZOO in Łódź (16).JPG|Ευρωπαϊκός βίσονας
Αρχείο:Ducula-bicolor.jpg|Παρδαλό αυτοκρατορικό περιστέρι
Αρχείο:ZOO in Łódź (19).JPG|Μπλε γερανοί
Αρχείο:Gyps-fulvus.jpg|Γύπας Γκρίφον
Αρχείο:Sowa śnieżna (Bubo scandiacus), łódzkie zoo.jpg|Κουκουβάγια του χιονιού
Αρχείο:Legwan fidżijski (Brachylophus fasciatus) Zoo Łódź.JPG|Ριγωτό ιγκουάνα των Φίτζι
Αρχείο:Glonojad w Łódzkim ZOO.jpg|Θωρακισμένο γατόψαρο
Αρχείο:Piranie w Łódzkim ZOO.jpg|Πιράνχας


## Δείτε επίσης
* Ζωολογικός Κήπος της Βαρσοβίας
* Ζωολογικός Κήπος του Βρότσουαφ
* Ζωολογικός Κήπος της Κρακοβίας
* Ζωολογικός Κήπος του Πόζναν
* Ζωολογικός Κήπος του Πουότσκ

## Παραπομπές


Λοτζ
Κατηγορία:Κτίρια και κατασκευές στο Λοτζ